SINGER พุ่ง 5% โบรกฯมองผลงานไตรมาส 2/62 โตต่อ แนะซื้อ “เก็งกำไร” ลุ้นทดสอบแนวต้าน 6.15 บ.
SINGER พุ่ง 5% โบรกฯมองผลงานไตรมาส 2/62 โตต่อ แนะซื้อ "เก็งกำไร" ลุ้นทดสอบแนวต้าน 6.15 บ. โดย ณ เวลา 10.46 น. อยู่ที่ระดับ 6.10 บาท บวก 0.30 บาท หรือ 5.17% สูงสุดที่ระดับ 6.15 บาท ต่ำสุดที่ระดับ 5.90 บาท ด้วยมูลค่าการซื้อขาย 38.37 ล้านบาท
SINGER พุ่ง 5% โบรกฯมองผลงานไตรมาส 2/62 โตต่อ แนะซื้อ "เก็งกำไร" ลุ้นทดสอบแนวต้าน 6.15 บ.
27 พ.ค. 2562

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ณ เวลา 10.46 น. อยู่ที่ระดับ 6.10 บาท บวก 0.30 บาท หรือ 5.17% สูงสุดที่ระดับ 6.15 บาท ต่ำสุดที่ระดับ 5.90 บาท ด้วยมูลค่าการซื้อขาย 38.37 ล้านบาท

ด้านบล.เคจีไอ (ประเทศไทย) ระบุในบทวิเคราะห์ว่า ขณะนี้แนะนำซื้อ “เก็งกำไร” หุ้น SINGER โดยมีเป้า Consensus ที่ระดับ 6.5 บาท ประเมินแนวโน้มผลการดำเนินงานไตรมาส 2/62 ฟื้นตัวต่อเนื่องหลังการ Turnaround ในไตรมาส 1/62 จาก High season ของธุรกิจให้กู้ เช่น รถแลกเงิน (ช่วงเปิดเทอม) และเริ่มคุม NPL ได้ดีขึ้น นอกจากนี้ประเมินแนวโน้มดอกเบี้ยนโยบายต่ำต่อเนื่องหลังตัวเลขเศรษฐกิจชะลอตัวในครึ่งปีแรก พร้อมประเมินแนวรับ 5.7 บาท และ 5.6 บาท / แนวต้าน 6.05 – 6.15 บาท (ตัดขาดทุน 5.2 บาท)